CELEX: 62011CN0149
Language: et
Date: 2011-03-28 00:00:00
Title: Kohtuasi C-149/11: Eelotsusetaotlus, mille on esitanud Gerechtshof ’s-Gravenhage (Madalmaad) 28. märtsil 2011 — Leno Merken B.V. versus Hagelkruis Beheer B.V.

18.6.2011   
            
            
               ET
            
            
               Euroopa Liidu Teataja
            
            
               C 179/10
            
         Eelotsusetaotlus, mille on esitanud Gerechtshof ’s-Gravenhage (Madalmaad) 28. märtsil 2011 — Leno Merken B.V. versus Hagelkruis Beheer B.V.
   (Kohtuasi C-149/11)
   2011/C 179/18
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof ’s-Gravenhage
   
      Põhikohtuasja pooled
   
   
      Hageja: Leno Merken B.V.
   
      Kostja: Hagelkruis Beheer B.V.
   
      Eelotsuse küsimused
   
   
               1.
            
            
               Kas määruse (EÜ) nr 207/2009 ühenduse kaubamärgi kohta (1) artikli 15 lõiget 1 tuleb tõlgendada selliselt, et ühenduse kaubamärgi tegelikuks kasutamiseks piisab kaubamärgi kasutamisest ühesainsas liikmesriigis, kui kõnealust kasutamist — kui tegemist oleks siseriikliku kaubamärgiga — käsitletakse asjaomases liikmesriigis tegeliku kasutamisena (vt 20. detsembri 1993. aasta ühisdeklaratsioon nr 10 nõukogu määruse (EÜ) nr 40/94 (2) artikli 15 kohta ja ühtlustamisameti vastulausemenetluse suunised)?
            
         
               2.
            
            
               Kui vastus esimesele küsimusele on eitav, kas siis ei ole võimalik ühenduse kaubamärgi eespool nimetatud ühesainsas liikmesriigis kasutamist kunagi käsitleda tegeliku kasutamisena ühenduses määruse (EÜ) 207/2009 artikli 15 lõike 1 tähenduses?
            
         
               3.
            
            
               Kui ühenduse kaubamärgi kasutamist ühesainsas liikmesriigis ei ole võimalik kunagi käsitleda tegeliku kasutamisena ühenduses, milliseid nõudeid tuleb sellisel juhul ühenduses tegeliku kasutamise hindamisel lisaks teistele teguritele esitada selle territooriumi suurusele, kus kaubamärki kasutatakse?
            
         
               4.
            
            
               Või tuleb erinevalt eespool toodust tõlgendada määruse ühenduse kaubamärgi kohta artiklit 15 selliselt, et ühenduses tegeliku kasutamise hindamisel jäetakse erinevate liikmesriikide territooriumi piirid täielikult arvesse võtmata (ja lähtutakse näiteks turuosadest (tooteturg/geograafiline turg))?
            
         
      (1)  ELT L 78, lk 1.
   
      (2)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146).